Referat fra FAU-møte 3. februar 2020.

**NYTT FRA REKTOR:**

**Ny inspektø**r begynte på skolen i dag. Hun heter Hanne Weisæth og kommer fra tilsvarende stilling ved Lutvann skole.

**Foreldresamtaler** avholdes i de kommende ukene i alle klasser. Invitasjon sendes ut

**Foreldremøter** til våren avholdes klassevis – ønskelig med innspill fra klassekontaktene på hvilke temaer som ønskes tas opp. FAU-representant og klassekontakt oppfordres til å samarbeide om tema, og kommunisere dette til kontaktlærer.

**Gladmelding**: Neste skoleår – høst 2020 – har skolen sannsynligvis plass til alle som søker.

**Mange søkere til lærerstillinger.** Nye ansettelser. Skolen har lyst ut stillinger for neste år – mottatt 60 søkere per nå, på inntil 7 stillinger. Ingen lærer som skal slutte, men det er noen som skal ut i permisjon.

**Budsjettet for neste år** er innvilget i driftsstyret.

Økte midler til skolen skyldes økt grunnfinansiering, noe FAU og rektor har argumentert for i media og overfor politikere. Fordelingsnøkkelen mellom skolene er i hovedsak det samme, slik at forskjellene er like store men Vinderen er over «det kritiske punktet».

**Mobbing –** en del som opplever eller lurer på om det er underrapportering på dette feltet. Rektor mener at det ikke er grunnlag for å tro at det foreligger underrapportering på området, men råder foreldre til å ta direkte kontakt dersom man opplever at det ikke blir tatt tak i. Ta kontakt med kontaktlærer i første omgang dersom man opplever uønsket adferd. Lærerne opplever at skolemiljøet er noe mer utfordrende i vinter på grunn av en grå og våt vinter. Ellers finnes informasjon på kommunens nettside samt på skolens nettside, der det ligger en grundig beredskapsplan for håndtering av konflikter i skolehverdagen.

**TRAFIKK – spørreundersøkelse og filmteam**

**Trafikkaksjon:** FAU planlegger trafikkaksjon for å øke bevisstheten rundt farlige situasjoner info om hvor og hvordan man bør parkere og slippe av barna dersom man må kjøre barna til skolen. Aksjonen skal foregå over 2 uker i 2 perioder. Det vil bli sendt ut en flyer til alle foreldre ved skolen. Den gamle flyeren er utdatert, trafikkgruppa lager en ny. Ønskelig at politiet og/eller bymiljøetaten stiller som forebyggende tiltak. Ønskelig med all stans forbudt utenfor skoleporten.

**Spørreundersøkelse til trafikkvakter:** FAU har laget en spørreundersøkelse (SurveyMonkey,) som skal sendes ut til alle foreldre som har trafikkvakt. Denne skal trafikkvakt svare på etter endt vakt for å innhente statistikk på farlige situasjoner som FAU/skolen eventuelt kan bruke som underlag når vi er i kontakt med bymiljøetaten, presse og politikere.

**Filmteam .** FAU skal lage en informativ og underholdende instruksjonsfilm til trafikkvakter. I produksjonsteamet:Ida, Melissa og Kirsti

**HVA GJØR SKOLEN VED MOBBING ELLER ANDRE UØNSKETE HENDELSER?**

**Beredskapsplan.** Skolen har laget en beredskapsplan for skolens rutine ved uønskete hendelser, vold og trusler. Nyttig å ta en kikk på:

<https://vinderen.osloskolen.no/for-elever-og-foresatte/helse-og-velferd/rutiner-ved-vold-og-trusler/>

**RIS VEL – penger og samarbeid**

**Samarbeid med Ris vel:** Renate Jahr Nestegard fra Ris vel (frivillig organisasjon) informerte om hva Ris Vel jobber med. De jobber blant annet med utbyggingsprosjekter, trafikksituasjonen i området, Hva skjer i nærmiljøet. Ris jobber politisk og er aktiv i planprosessene. De fikser også stier i nærområdet, blomster på t-banestasjoner, samt at de deler ut penger til tiltak som er bra for nærmiljøet. Her kan alle med gode ideer som gir økt trivsel og trygghet i nærmiljøet søke. ***Vinderen skoles musikkkorps fikk nettopp 25 000 kroner fra Ris Vel!***

Forslag til tiltak kan sendes Ris Vel hvor man kan søke om penger til ulike formål. Elevrådet oppfordres også til å søke på midler til skolen – som for eksempel bordtennisbord.

Trafikkagenten. Ris Vel oppfordrer alle foreldre og barn til å laste ned denne appen. FAU mene også det vil føre til bedring av skoleveien og farlige situasjoner. Ta et bilde av et hull i veien, og de komme og fikser. Ta bilde av farlig fortau og de ser på saken. LAST NED I DAG:

Ris vel skal være vaktbikkje når det gjelder planene om massiv utbyggelse i vårt område

Deres mening er: ikke bygg før infrastruktur er på plass. Utbygging må skje etter åpenbare rekkefølgekrav.

**FAU PÅ BALLEN**

**Utbygging og trafikk.** Skal FAU sende en uttalelse til plan- og bygg?

Skal vi lage en foreldreaksjon. «Vi må handle før det er for sent»?

FAU oppretter en egen gruppe som ser på dette. Infrastruktur først.

**TEMAKVELD FOR FORELDRE OG BARN**

24.mars fra 17.00 – da inviterer vi alle foreldre og elever i 4.trinn.

Det blir lett servering.

Invitasjon sendes ut så raskt den er klar-

FAU stiller som vakter.

Venneforeningen dekker foredragsutgifter

**FORELDREMØTER**

Ting FAU representant bør nevne på foreldremøtene:

Trafikkvakter, Ris Vel, SurveyMonkey, Oppfordre alle til å bruke trafikkagenten, evt snakke om forventninger til info fra lærer om hendelser på skolen. Hva bør vi vite? Hva bør vi si ifra om. Hva bør læreren melde tilbake om?

**Til stede på møtet:**

1A Anders Homlund

1B Melissa Malka Busch-Christensen

2A Carine Møller Mortensen

3A Nils Christian Opsjøn Utheim

3B Hanne Støre Valeur

3C Terje Egeberg

4A Thorkil Aschehoug

4B Henrik Porskrog Heiestad

4C Ida Haavardsholm

5A Kirsti Ellefsen

5B Morten Hammer

5C Odd-Even Bustnes

6A Hans Christian Brodtkorb

6B Anette Grevstad Myrhaug

7A Andreas Arntzen

7C Thomas Martin Christensen